----

----

I Tiedonantoja

Komissio

----

Euron kurssi (1)

29. syyskuuta 2005

(2005/C 240/01)

1 euro= 

----

(1)

Lähde: Euroopan keskuspankin ilmoittama viitekurssi.

----

----

Lääkinnällisistä laitteista 14 päivänä kesäkuuta 1993 annetun neuvoston direktiivin 93/42/ETY täytäntöönpanoon liittyvä komission tiedonanto

(2005/C 240/02)

(ETA:n kannalta merkityksellinen teksti)

(Direktiivin soveltamisalaan kuuluvien yhdenmukaistettujen standardien nimet ja viitenumerot)

HUOM:

Lisätietoja yhdenmukaistetuista standardeista saa Internet-osoitteesta:

http://europa.eu.int/comm/enterprise/newapproach/standardization/harmstds/

----

(1)  ESO: Eurooppalaiset standardointielimet:

(2)EYVL L 204, 21.7.1998, s. 37.

(3)EYVL L 217, 5.8.1998, s. 18.

----

----

In vitro-diagnostiikkaan tarkoitetuista lääkinnällisistä laitteista 27 päivänä lokakuuta 1998 annetun Euroopan parlamentin ja neuvoston direktiivin 98/79/EY täytäntöönpanoon liittyvä komission tiedonanto

(2005/C 240/03)

(ETA:n kannalta merkityksellinen teksti)

(Direktiivin soveltamisalaan kuuluvien yhdenmukaistettujen standardien nimet ja viitenumerot)

HUOM:

Lisätietoja yhdenmukaistetuista standardeista saa Internet-osoitteesta:

http://europa.eu.int/comm/enterprise/newapproach/standardization/harmstds/

----

(1)  ESO: Eurooppalaiset standardointielimet:

(2)EYVL L 204, 21.7.1998, s. 37.

(3)EYVL L 217, 5.8.1998, s. 18.

----

----

EY:n perustamissopimuksen 87 ja 88 artiklan mukaisen valtiontuen hyväksyminen

Tapaukset, joita komissio ei vastusta

(2005/C 240/04)

(ETA:n kannalta merkityksellinen teksti)

Päätöksen tekopäivä: 

Jäsenvaltio: Ranska

Tuen numero: E10/2005

Nimike: Televisiolupamaksu — Ranska

Tarkoitus: Ranskassa julkisen palvelun yleisradiotoimintaa harjoittavan France Télévisionin rahoitus

Oikeusperusta: Loi no 49-1032 du 30 juillet 1949

Talousarvio: määrä vaihtelee vuosittain

Kesto: Mainittu säädös muodostaa perustan France Télévisionin hoidettavaksi annetun julkisen palvelun yleisradiotoiminnan rahoittamiselle

Muita tietoja: Komission päätös, jonka mukaan France Télévisionille myönnetyt tuet ovat menettelyasetuksen (EY) N:o 659/99 1 artiklan b kohdassa tarkoitettua voimassa olevaa tukea. Komission pyynnöstä Ranskan viranomaiset sitoutuivat muuttamaan Ranskan julkisen palvelun yleisradiotoiminnan rahoitusjärjestelmää eräiltä osin varmistaakseen, että järjestelmä soveltuu yhteismarkkinoille.

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen päivämäärä: 

Jäsenvaltio: Luxemburg

Tuen numero: N205 C/2004 ja N205 D/2004

Nimike: Puitelaki, joka koskee tukea pienille ja keskisuurille yrityksille

Tarkoitus: Ympäristönsuojelu, T&K-toimien edistäminen

Oikeusperusta: loi portant création d'«un cadre général des régimes d'aides en faveur du secteur des classes moyennes»

Talousarvio: 1 miljoona EUR (ympäristö) ja 500 000 EUR (T&K)

Tuen intensiteetti tai määrä: 

Kesto: 6 vuotta

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Yhdistynyt kuningaskunta

Tuen numero: N 206/2003

Nimike: Vesirahtiliikenteelle myönnettävä avustus

Tarkoitus: Kannustaa siirtämään tavarakuljetuksia maantieliikenteestä vesiliikenteeseen myöntämällä tukea uusille ja olemassa oleville rannikkoliikenteen, lyhyen matkan meriliikenteen tai sisävesiliikenteen palveluille edellyttäen, että niillä vältetään kuorma-automatkoja ja niillä saavutetaan ympäristöhyötyjä Yhdistyneessä kuningaskunnassa.

Oikeusperusta: Transport Act 2000, section 272; Transport (Scotland) Act 2001, section 71

Talousarvio: Rahtiliikenteen infrastruktuureille ja vesirahtiliikenteelle myönnettävien avustusten kokonaistalousarvio on 60 miljoonaa GBP.

Kesto: 6 vuotta

Muita tietoja: Järjestelmällä täydennetään voimassa olevaa rahtiliikenteen infrastruktuureja varten myönnettävien avustusten järjestelmää (1).

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Ranska

Tuen numero: N 312/2003

Nimike: Centres Techniques Industriels (CTI) ja Centres Professionnels de Développement Technique (CPDE) -keskusten rahoitustavan uudistaminen

Tarkoitus: Koneiden, kulutustavaroiden ja rakennusmateriaalien menekin edistäminen (Kulutustavarat, koneet, rakennusmateriaalit)

Oikeusperusta: loi 2001-692 du 1er août 2001 et loi de finance annuelle

Kesto: Komission hyväksymispäivästä 31.12.2004 asti

Muita tietoja: Tuensaaja: Kulutustavara-, kone- ja rakennusmateriaalialan CTI- ja CPDE-keskukset

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Saksa (Sachsenin osavaltio)

Tuen numero: N 548/04

Nimike: Tuki uusien tuotteiden ja menetelmien kehittämiseen Sachsenin osavaltiossa — tukiohjelman NN 32/98 jatkaminen

Tarkoitus: T&K

Oikeusperusta: Förderrichtlinie des Sächsischen Staatsministeriums für Wirtschaft und Arbeit über die Gewährung von Zuwendungen für Projekte zur Entwicklung neuer oder neuartiger Produkte und Verfahren im Freistaat Sachsen (Einzelbetriebliche Projektförderung) vom 7. Februar 2001;

Vorläufige Sächsische Haushaltsordnung (SäHo) vom 19. Dezember 1990;

Vorläufige Verwaltungsvorschrift zu §§ 23, 44 SäHo

Talousarvio: 225 miljoonaa euroa

Tuen intensiteetti tai määrä: 50 % teolliseen tutkimukseen, 25 % kilpailua edeltävään kehitystoimintaan, 10 % pk-lisää (tarvittaessa), 10 %:n lisä julkisten T&K-keskusten ja yritysten tehokkaaseen yhteistyöhön.

Kesto: 1.1.2005—31.12.2009

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Italia

Tuen numero: N 582/04

Nimike: Valtiontuki biopolttoaineiden edistämiseen/Veroetuus

Tarkoitus (ala): Ympäristönsuojelu

Oikeusperusta: Art. 21 par. 6 del Decreto Legislativo 25 ottobre 1995 n. 504; legge del 30.12.2004 n. 311 (finanziaria 2005)

Tuen intensiteetti tai määrä: 561 267 000 EUR

Kesto: 30.6.2010 saakka

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Yhdistynyt kuningaskunta (Wales)

Tuen numero: N 597/2003

Nimike: Puuenergia-alan yritysohjelma

Tarkoitus: Ohjelman tarkoituksena on edistää puun käyttöä uusiutuvana energialähteenä Walesissa. Ohjelmasta rahoitetaan hankkeita, jotka helpottavat puupolttoainemarkkinoiden syntymistä Walesissa.

Oikeusperusta: 1967 Forestry Act

Talousarvio: 6 miljoonaa GBP (9 miljoonaa EUR) koko ohjelman ajaksi

Tuen intensiteetti tai määrä: Enintään 40 prosenttia tukikelpoisista kustannuksista, lisäksi 5 prosentin korotus EY:n perustamissopimuksen 87 artiklan 3 kohdan c alakohdan mukaisille alueille ja 10 prosentin korotus EY:n perustamissopimuksen 87 artiklan 3 kohdan a alakohdan mukaisille alueille. Pk-yrityksille voidaan lisätä 10 prosenttia.

Kesto: 3 vuotta (syyskuuhun 2007 saakka)

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Belgia (Flanderin alue)

Tuen numero: N 608/2004

Nimike: Yhdistetyt lämpö- ja energiatodistukset

Tarkoitus: Ympäristönsuojelu (Energia)

Oikeusperusta: Besluit van de Vlaamse regering van 5 maart 2004 houdende de openbaredienstverplichting ter bevordering van de elektriciteitsopwekking in kwalitatieve warmtekrachtinstallaties

Tuen intensiteetti tai määrä: Toimenpide ei ole tukea.

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

----

(1)  N 649/2001— Yhdistynyt kuningaskunta — Avustus rahtiliikenteen infrastruktuureja varten; komission päätös 20.12.2001.

----

----

Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2005/C 240/05)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

YHTEENVETO

NEUVOSTON ASETUS (ETY) N:o 2081/92

”CAROTA DELL'ALTOPIANO DEL FUCINO”

EY nro: IT/00270/21.1.2003

SAN ( ) SMM (X)

Tämä yhteenveto on laadittu ainoastaan tiedotustarkoituksiin. Erityisesti asianomaisen SAN:n tai SMM:n tuottajia kehotetaan yksityiskohtaisten tietojen saamiseksi tutustumaan eritelmän täydelliseen toisintoon, joka on saatavissa kansallisilta viranomaisilta tai Euroopan komission toimivaltaisista yksiköistä (1).

1.   Jäsenvaltion toimivaltainen viranomainen:

2.   Hakijaryhmittymä:

2.1   Nimi: Consorzio di Tutela e valorizzazione degli ortaggi dell'altopiano del Fucino

2.2   Osoite: 

2.3   Kokoonpano: Tuottaja/jalostaja (x) muu ( )

3.   Tuotelaji:

Classe 1.6 Tuoreet tai jalostetut hedelmät, vihannekset ja viljat — porkkana

4.   Eritelmä:

(yhteenveto 4 artiklan 2 kohdan edellytyksistä)

4.1   Nimi: ”Carota dell'Altopiano del Fucino”

4.2   Kuvaus: SMM ”Carota dell'Altopiano del Fucino” viittaa Daucus carota L. -lajin seuraavista lajikkeista saatuihin porkkanoihin: MAESTRO (Vilmorin), PRESTO (Vilmorin), CONCERTO (Vilmorin), NAPOLI (Bejo), NANDOR (Clause) ja DORDOGNE (SG).

Tuotteella on oltava seuraavat ominaisuudet:

muoto: sylinterimäinen, pyöreäkärkinen, sileäjuurinen;

väri: voimakkaan oranssinvärinen, myös juurenniskastaan;

ravintosisältö:

sakkaroosi > 3 %;

beetakaroteeni > 100 mg/kg;

askorbiinihappo > 5 mg/kg;

proteiinipitoisuus > 1,2 %;

kuitupitoisuus > 1,2 %;

fysikaaliset ominaisuudet: rapea malto, halkeaa tasaisesti.

Kaikkien lajikkeiden kaupan pidettävän laadun on oltava ”ekstra” tai ”prima”.

4.3   Maantieteellinen alue: Carota dell'Altopiano del Fucino -porkkanan tuotantoalue vastaa Fucinon ylätasankoa.

Tuotantoaluetta rajoittaa Fucinon ympäri kiertävä maakunnallinen tie, ja se käsittää paikallisten maaseututeiden halkomia, numeroiduista lohkoista muodostuvia alueita seuraavissa L'Aquilan provinssiin kuuluvissa kunnissa: Avezzano syrjäkylineen, Celano syrjäkylineen, Cerchio, Aielli, Collarmele, Pescina syrjäkylineen, S.Benedetto dei Marsi, Gioia nei Marsi syrjäkylineen, Lecce dei Marsi, Ortucchio, Trasacco ja Luco dei Marsi.

4.4   Alkuperätodisteet: Porkkanan avomaaviljely aloitettiin Fucinon ylätasangolla vuonna 1950. Viljelystä koituvat merkittävät tulot ovat saaneet viljelijät kiinnostumaan porkkanasta, ja lajista onkin tullut osa alueen perinteistä viljelykiertoa.

Taloudellisen hyödyn lisäksi porkkananviljelyn avulla on voitu täydentää viljelykiertoa, mikä puolestaan on vähentänyt huomattavasti kasvitautien tai maaperän köyhtymisen kaltaisia epäsuotuisia ilmiöitä, jotka ovat aiheuttaneet paljon haittaa Fucinon maanviljelyelinkeinolle. Tältä osin on syytä korostaa, että perunan ja sokerijuurikkaan nematodien häviäminen on nykyisin asianmukaisen viljelykierron — ja siten osaltaan myös porkkananviljelyn yleistymisen — ansiota; aikaisemmin kyseisten organismien torjunta tapahtui savustuskäsittelyn avulla.

Porkkananviljelyn menestys ja kehittyminen johtavaksi tuotannonalaksi, joka stimuloi Fucinon ylätasangon vihannestuotantoalaa kokonaisuudessaan, ilmenee myös kyseisen tuotannon sekä kansallisilla että kansainvälisillä markkinoilla saavuttamasta suosiosta ja arvostuksesta. Tuotteen hyvä maine on johtanut siihen, että monet toimijat käyttävät Fucino-nimitystä myös muilta tuotantoalueilta peräisin olevien tuotteiden kaupan pitämisessä. Sen vuoksi onkin välttämätöntä taata tuotteen alkuperä sellaisen menettelyn avulla, joka mahdollistaa eri tuotantovaiheiden jäljitettävyyden toteamisen ja asianmukaisiin rekistereihin merkittyjen Fucinon porkkanan tuottajien ja viljelylohkojen valvonnan. Tarkastuksista vastaa maa- ja metsätalousministeriön hyväksymä valvontaelin, jonka tehtäviin kuuluu myös varmistaa, että SMM-tuote ”Carota dell'Altopiano del Fucino IGP” vastaa tuotantoeritelmän vaatimuksia.

4.5   Valmistusmenetelmä: Tuotantomenetelmä perustuu tavanomaisiin porkkanan viljelyä koskeviin sääntöihin, ja se käsittää seuraavat vaiheet:

kylvöalustan valmistelu, auraus, jyrsintä pinnan pehmentämiseksi, pinnan tiivistäminen, lannoitus, jossa ei käytetä karjanlantaa, jotta vältettäisiin orgaanisen aineksen hajoamisesta kasvukauden aikana aiheutuva juuren ruskistuminen.

Kylväminen tapahtuu yksinomaan koneellisesti siementen tasaisen jakautumisen ja ihanteellisen kylvöetäisyyden varmistamiseksi. Riviväliksi olisi valittava 35—40 cm ja kylvömenetelmäksi joko 5—7 cm:n nauhakylvö tai 2-rivikylvö. Siemenet kylvetään 0,5—1,5 cm:n syvyyteen.

Viljelykierron keston on oltava vähintään neljä vuotta.

Viljelymenetelmät ovat tavallisesti koneellisia.

Rikkakasvien torjumiseksi ja maan kuohkeuttamiseksi tarvitaan vähintään yksi harauskerta, jotta juuret voivat kehittyä tasaisen suoriksi. Multaus suoritetaan vähintään kerran, jotta juurenniska ei muuttuisi vihreäksi.

Kastelu tapahtuu tiheään, ja käytetty vesimäärä saa olla enintään 400 kuutiometriä hehtaarilla kastelukertaa kohti. Kastelumenetelmä on tihkukastelu. Kesäaikaan (heinä- ja elokuussa) kastelu tapahtuu tarvittaessa öisin tai viimeistään aamun ensimmäisinä tunteina.

Sadonkorjuu tapahtuu silloin, kun porkkanoiden arvioidaan olevan asianmukaisesti kehittyneitä, ottaen huomioon tuotteen käyttötarkoitus ja pakkaustyyppi, ja sen aikana noudatetaan yhteisön lainsäädännössä ja tämän tiivistelmän 4.2 kohdassa vahvistettuja laatua ja tuotteen ominaisuuksia koskevia vaatimuksia.

Varastointiin tarkoitetut tuotteet on korjattava kypsinä ja vasta kyseiselle viljelylajikkeelle vahvistetun ajankohdan jälkeen, ottaen huomioon säätilan kehittyminen ja sen vaikutukset tuotteen säilyvyyteen sekä laatu- ja aistinvaraisten ominaisuuksien pysyvyyteen. Kesäkaudella (heinä- ja elokuussa) sadonkorjuu tapahtuu aamun aikaisina tunteina tai myöhään iltapäivällä, jotta voidaan välttää tuotteen altistuminen auringonpaisteelle.

Porkkanat on kuljetettava neljän tunnin kuluessa sadonkorjuusta pakkaamoihin, joissa ne jäähdytetään ennen pesua ja pakkaamista mallon rapeuden, pinnan värin ja maun säilymisen varmistamiseksi.

4.6   Yhteys maantieteelliseen alkuperään: Tuotteen runsas saatavuus on edesauttanut kyseisellä alueella kauppakunnostukseen ja pakkaamiseen liittyviä toimintoja ja johtanut porkkanaa kuutioiksi tai mehuksi jalostavien laitosten perustamiseen. Näin on kehittynyt tuotantojärjestelmä, jossa yhdistyvät alueen ihanteelliset maaperä- ja ilmasto-olosuhteet, alan toimijoiden (viljelijät, kauppa) pitkälle kehittynyt erikoistuminen sekä merkittävä jalostusteollisuus. Näiden tekijöiden ansiosta alue on saanut erinomaisen maineen porkkananviljelyn alalla.

Fucinon ylätasanko, joka tunnetaan erityisesti vihannestuotannostaan, kuuluu maantieteellisesti Keski-Italian eteläiseen osaan, ja se sijaitsee Abruzzossa Parchin alueella.

Kokonaan tasankomainen alue sijaitsee 700 metrin korkeudessa merenpinnasta. Sen pinta-ala on 16 000 hehtaaria, ja sitä ympäröivät ympäristön kannalta erityisen merkittävät vuoristoalueet, kuten Abruzzon kansallispuisto, Velino-Sirente ja Ernici-Simbruini.

Maataloutta on harjoitettu alueella vasta 1800-luvun lopusta lähtien, kun Lago di Fucinon — tuolloin pinta-alansa perusteella Italian kolmanneksi suurimman järven — kuivatustyöt saatiin päätökseen ruhtinas Alessandro Torlonian johdolla.

Näin Fucinon ylätasankoa voidaan pitää nuorena, erittäin tuottavana ja pilaantumattomana alueena, jonka maaperän laatu ja erityisen suotuisa ilmasto antavat vihanneksille Euroopan kuluttajien arvostamat ja tunnustamat aistinvaraiset ja ravinto-opilliset erityisominaisuudet.

Maa on koostumukseltaan hiekan- ja liejunsekaista ja sisältää runsaasti aktiivista kalkkia. Sen reagoivuus (pH) vaihtelee vähäemäksisestä emäksiseen, ja maa sisältää runsaasti orgaanisia aineksia, mikä ainakin osittain johtuu alueen viljelijöiden joka toinen vuosi suorittamista runsaista lannoituksista.

Ilmastoon vaikuttavat ympäröivät vuoristoketjut, sijaintikorkeus sekä viljelykauden kastelutarpeita ja talvikauden pintavesien keräämistä varten rakennetusta tiheästä kanavaverkostosta johtuva suhteellinen kosteus. Talvet ovat ankaria ja sateisia, kun taas kesällä — erityisesti heinäkuusta elokuun puoliväliin — alueella on erittäin kuumaa. Alueen sijaintikorkeudesta johtuen myös päivä- ja yölämpötilojen väliset erot ovat huomattavan suuret.

Alueen maatalous alkoi kehittyä kuivatustöiden jälkeen. Ensiksi alettiin viljellä perunaa ja sokerijuurikasta, ja niiden jälkeen myös muita lajeja, muun muassa porkkanaa. Tämä mahdollisti tehokkaamman viljelykierron lisäksi myös viljelijöiden erikoistumisen tilan erityisedellytysten mukaan.

Fucinossa porkkanasta on tullut johtava viljelylaji muun muassa alueen erityispiirteiden uotteelle antamien ominaisuuksien ansiosta.

Juuri Fucinon kuohkean ja pehmeän maaperän ansiosta siellä tuotetuille porkkanoille on ominaista pyöreäkärkinen, pääosin sylinterinmuotoinen sileäpintainen juuri, jossa ei esiinny syviä hankautumia ja joka on väriltään kauttaaltaan voimakkaan oranssi. Muut erityisominaisuudet liittyvät ravintosisältöön. Altopiano del Fucinon porkkanan hyviin ominaisuuksiin kuuluvat korkea askorbiinihappopitoisuus (5 mg/kg) ja koostumukseltaan tasapainoinen kokonaissokeripitoisuus. Hiilihydraattipitoisuus on tavanomaista korkeampi, ja proteiinipitoisuus on 1,2 %. Kuitupitoisuus (1,8 %) mahdollistaa sen, että tuotteen sisältämät hivenaineet (kalsium, rauta, fosfori ja kalium) imeytyvät hyvin.

Myös Altopiano del Fucinon porkkanan vitamiinipitoisuus erottaa selkeästi tuotteen muista vastaavista: tiamiinin, riboflaviinin ja ennen muuta karoteenin (> 100 mg/kg) määrä on huomattavan korkea.

4.7   Valvontaelin: 

4.8   Merkintä: Tuote on saatettava myyntiin asianmukaisissa uusissa pakkauksissa, jotka on valmistettu puusta, pahvista tai muovista ja joihin kiinnitetyssä etiketissä on mainittu seuraavat tiedot:

nimitys ”CAROTA DELL'ALTOPIANO DEL FUCINO” IGP INDICAZIONE GEOGRAFICA PROTETTA (SMM Altopiano del Fucinon porkkana — suojattu maantieteellinen merkintä) vähintään kaksi kertaa muita tietoja suuremmin kirjaimin;

muut tiedot, joista ilmenevät tuottajan/pakkaajan nimi, toiminimi ja osoite sekä muut asiaan liittyvässä lainsäädännössä edellytetyt tiedot.

Eritelmään sisältymättömien muiden mainintojen lisääminen on kielletty.

Tuotteet, joiden valmistuksessa on käytetty raaka-aineena maantieteellisellä merkinnällä suojattua Altopiano del Fucinon porkkanaa (myös jalostettuna tai muuten käsiteltynä), voidaan saattaa kulutukseen pakkauksissa, joissa viitataan kyseiseen nimitykseen ilman yhteisön tunnusta, seuraavin edellytyksin:

varmennettu SMM Altopiano del Fucinon porkkana on tuotteen ainoa kyseiseen tavaraluokkaaan kuuluva ainesosa,

kyseisen suojatun maantieteellisen merkinnän käyttäjien on oltava merkittyjä maa- ja metsätalousministeriön hyväksymän valvontaelimen ylläpitämään ja päivittämään, kyseistä nimitystä koskevaan rekisteriin.

SMM-merkinnän ”Carota dell'Altopiano del Fucino IGP” käyttö sitä sisältävissä tai siitä valmistetuissa taikka jalostetuissa tuotteissa sallitaan voimassa olevien sääntöjen mukaisesti ainoastaan viittauksena tuotteen ainesosien luettelossa.

Tunnus

Tunnuksen yläosassa on vihrein [Pantone P.C.S. (S 274-1 CVS)] mustalla reunustetuin kirjaimin merkintä ”Carota dell'Altopiano del Fucino” (kirjasinlaji Cooper blk hd bt); teksti on selvästi korkeampi keskiosassa (Altopiano) ja alenee loppua (Fucino) kohti. Alaosassa on sinisellä (Pantone reflex blue) pohjalla valkoisin kirjaimin merkintä ”INDICAZIONE GEOGRAFICA PROTETTA” (kirjasinlaji Arial rounded mt bold), ja edellä mainittujen tekstien vasemmalla puolella on yhteisön SMM-tunnus.

4.9   Kansalliset vaatimukset: —

----

(1)  Euroopan komissio — maatalouden ja maaseudun kehittämisen pääosasto – maataloustuotteiden laatupolitiikka — B-1049 Bryssel

----

----

Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2005/C 240/06)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

YHTEENVETO

NEUVOSTON ASETUS (ETY) N:o 2081/92

”PATACA DE GALICIA” TAI ”PATATA DE GALICIA”

EY-asiakirjanumero: ES/00205/6.9.2001

SAN ( ) SMM (X)

Tämä yhteenveto on laadittu ainoastaan tiedotustarkoituksiin. Perusteellisten tietojen saamiseksi asianomaisia ja erityisesti kyseisen SMM-tuotteen tuottajia kehotetaan tutustumaan tuotantoeritelmän täydelliseen versioon, joka on saatavissa jäsenvaltion viranomaisilta tai Euroopan komission toimivaltaisesta yksiköstä (1).

1.   Jäsenvaltion toimivaltainen viranomainen:

2.   Hakijaryhmittymä:

2.1.A)   Nimi: S.A.T. N447 XUGA — A LIMIA.

2.2.A)   Osoite: Porto Alto. Xinzo de Limia. OURENSE.

2.1.B)   Nimi: Cooperativa de Santaballa

2.2.B)   Osoite: Santaballa. Vilalba. LUGO.

2.3)   Koostumus: Tuottaja/Jalostaja (x) Muu ( )

3.   Tuotelaji:

Luokka 1.6. Hedelmät, vihannekset ja viljat — perunat

4.   Tavaraerittely:

(yhteenveto 4 artiklan 2 kohdan edellytyksistä)

4.1   Nimi: ”Pataca de Galicia” tai ”Patata de Galicia”.

4.2   Kuvaus: Tuote määritellään Solanum tuberosum -lajiin kuuluvan Kennebec-viljelylajikkeen elintarvikkeeksi tarkoitetuksi juurimukulaksi.

Suojatuksi tarkoitettujen perunoiden on oltava läpimitaltaan vähintään 40 mm. ja enintään 80 mm. Läpimitta mitataan pituudesta millimetreinä neliönmuotoisella seulalla, jonka mukulat läpäisevät niukasti luonnollisen muotonsa vuoksi.

Erityisnimikkeellä Pataca de Galicia suojattujen perunoiden ominaispiirteet ovat seuraavat:

mukulan muoto: vaihtelee pyöreästä soikeaan,

matalasilmäinen,

kuori on sileä ja ohut,

kuoren väri: kirkkaan keltainen,

malto: valkoinen,

rakenne: kiinteä raakana, jauhoisa keitettynä ja kiinteä syötäessä,

käyttölaatu: erinomainen, merkittäviä seikkoja on kuiva-aineen määrä, väri, aromi ja maku keitettynä,

analyyttiset ominaisuudet: kuiva-ainepitoisuus vähintään 18 % ja pelkistetyn sokerin pitoisuus enintään 0,4 %.

4.3   Maantieteellinen alue: Tämän suojatulla maantieteellisellä merkinnällä suojatun tuotteen tuotanto- ja pakkausalue jakautuu seuraaviin neljään Galician autonomiseen alueeseen kuuluvaan alueeseen:

Bergantiñosin alue (Coruña): muodostuu Carballon, Coristancon, Larachan, Malpican ja Ponteceson kylistä.

Terra Cha-A Mariñan alue (Lugo): muodostuu kokonaisuudessaan Abadínin, Alfozin, Barreirosin, Cospeiton, Fozin, Lourenzá Mondoñedon, Ribadeon, Trabadan, Valadouron, Vilalban ja Xermaden kylistä.

Lemosin alue (Lugo): muodostuu Monforten, Pantónin ja Saviñaon kylistä.

Limian alue (Ourense): muodostuu kokonaisuudessaan Baltarin, Os Blancosin, Calvos de Randínin, Porqueiran, Rairíz de Veigan, Sandiásin, Sarreausin, Trasmirasin, Vilar de Santosin ja Xinzo de Limian kylistä, Allarízin kunnan alueella olevista Coedon ja Torneirosin kyläpiirien alueista, Cualedron kunnan alueella olevista Atasin, Cualedron, Lucenzan, Vilelan ja A Xirondan kyläpiirien alueista, Vilar de Barrion kunnan alueelle kuuluvista Bóvedan, Padredan, Seirón ja Vilar de Barrion kyläpiirien alueista sekä Xunqueira de Ambían kunnan alueelle kuuluvista A Abeledan, Bobadela a Pintan, A Grañan ja Sobradelon kyläpiirien alueista.

4.4   Alkuperätodisteet: Suojatun maantieteellisen merkinnän Pataca de Galician suojaamia perunoita voivat olla ainoastaan Kennebec-lajikkeen kulutusperunat, jotka on saatu sertifioiduista siemenperunoista tai kyseiseltä maatilalta saaduista tarkastetuista siemenperunoista, jotka ovat peräisin asianmukaisista (terveistä) lohkoista (joilla ei ole havaittu minkäänlaisia tauteja), jotka sijaitsevat kyseisillä alueilla ja jotka on kirjattu sääntelyneuvoston rekisteriin.

Ainoastaan kyseisillä alueilla sijaitsevat ja sääntelyneuvoston rekisteriin kirjatut varastot ja pakkaamot voivat pakata SMM:llä ”Pataca de Galicia” suojattuja tuotteita.

Se, että varastointi ja pakkaaminen tehdään mainituilla alueilla, auttaa säilyttämään tuotannolle luonteenomaiset tekijät, ja laitosten perinteinen sijainti parhaiden tuotteiden tuotantoalueilla mahdollistaa valvontaelimen paremman ja tehokkaamman toiminnan. Näin myös minimoidaan kuljetuksesta ja epäsuotavista varastointioloista johtuva lopputuotteen laadun mahdollisen heikkenemisen riski (kolhujen lisääntyminen, sopimaton lämpötila yms.).

Sääntelyneuvosto täyttää standardin EN 45011 mukaiset tuotteiden sertifiointielimiin sovellettavat yleiset vaatimukset ja takaa tuotteen jäljitettävyyden tuotantoa varten kylvettyihin lohkoihin vuosittaisen istutusilmoituksen perusteella sovellettavan tarkastus-, paikallistamis- ja valvontaohjelman avulla, josta vastaa sääntelyneuvosto, sekä laadun valvonta- ja parannusohjelman avulla, jonka sääntelyneuvosto antaa alan ulkopuolisen yrityksen tehtäväksi; ohjelma kattaa suojatun tuotteen varastoinnin, käsittelyn, pakkaamisen ja merkinnät.

4.5   Tuotantomenetelmä: SMM:llä suojatun tuotteen tuotanto täyttää lopputuotteen osalta vähimmäislaatuvaatimukset: lajikkeelle ominainen ulkomuoto, ehjät perunat, joissa ei ole laikkuja eikä kolhuja, terveet, puhtaat perunat, joiden kuori on ehjä, kiinteä ilman ituja ja ulkoisia virheitä, laikkuja, halkeamia, epämuodostumia tai väriläikkiä ja joiden kosteuspitoisuus on asianmukainen, ei vieraita makuja tai hajuja.

Tuotanto tapahtuu perinteisin menetelmin, joihin kuuluu, ettei kahtena vuotena peräkkäin istuteta samalle lohkolle eikä käytetä sertifioimattomia tai muualta kuin kyseiseltä tilalta tulleita siemenperunoita, että istutusala on suuruudeltaan 75 × 32—35 cm, että käytetään luonnonmukaisia lannoitteita ja säilytetään asianmukainen hiili-typpisuhde. Menetelmiin kuuluu pakollinen multaaminen ja kastelusta luopuminen 30 päivää ennen perunannostoa.

Sääntelyneuvoston valvonnassa kaupan pidettäväksi hyväksytty enimmäistuotto on 22 000 kg/ha ilman kastelua ja 35 000 kg/ha kastelualueella.

Pakkaaminen tehdään läpimitaltaan (joka voi olla 40—80 mm) ja alkuperältään yhtäläisissä erissä, neuvoston hyväksymissä pakkauksissa, joiden nettosisältö voi olla 15, 10, 5, 4, 3, 2 ja 1 kg; erikoistapauksissa voidaan hyväksyä myös 25 kilogramman pakkaukset, jotka on tarkoitettu ravitsemis- ja majoitusliikkeisiin.

SMM:llä suojattujen mukuloiden kuljetus on tehtävä erillään, tarkoituksenmukaisesti ilmastoiduissa ajoneuvoissa ja varastoinnin on oltava asianmukaisesti ilmastoiduissa tiloissa, jotka sääntelyneuvosto on hyväksynyt.

4.6   Yhteys maantieteelliseen alkuperään: 

Historiallinen yhteys:

Perunanviljelystä Galiciassa on olemassa maininta jo vuodelta 1607. Sen todellinen merkitys ja sosiaalinen ulottuvuus saavutettiin 1700-luvun puolessa välissä. Ensimmäiset viljelijöiden ja veronkantajien väliset riidat ovat vuodelta 1736. Viljely laajeni huomattavasti vuosien 1768—1769 viljakriisin seurauksena ja muodostui sen jälkeen väestökasvun perustaksi.

Perunanviljely kuivalla ja kastellulla maalla on ollut 1700-luvun lopulta alkaen Galician maaseudun selvin piirre ja se on epäilemättä Galician väestön ja karjan, erityisesti nauta- ja sikakarjan säilymisen peruste.

Perunanviljelyn ilmaantuminen ja yleistyminen on edistänyt suuresti toimeentulon takaavan monipuolisen viljelyn kehittymistä. Se on edelleenkin osa lähes kaikkea viljelykiertoa Galiciassa.

Luonnollinen yhteys:

Pinnanmuodostus: Voidaan yleisesti todeta, että Galician korkeat alueet soveltuvat metsänhoitoon ja laajaperäiseen karjankasvatukseen, välimaastossa viljellään maata ja kasvatetaan vapaana kulkevaa karjaa ja alavilla alueilla ja laaksoissa saadaan erinomaisia tuloksia hedelmien ja vihannesten laajaperäisestä tuotannosta.

Ilmasto: Perunan poikkeuksellisen herkullinen laatu perustuu Galician itsehallintoyhteisön perunanviljelyalueiden sääolosuhteisiin, maaperän ominaisuuksiin ja huolelliseen viljelytyöhön. Kauppiaat ja kuluttajat tuntevat hyvin nämä seikat, joiden vuoksi korkealaatuinen galicialainen peruna on arvostettua alueellisilla ja kansallisilla perunamarkkinoilla ja on suositumpaa kuin muut laadut.

Sääolosuhteista korostettakoon, että tuotantoalueen runsaat sateet, 1 000—1 500 mm vuodessa ja lauhkea ilmasto tuottavat perunanviljelylle optimaalisen kasvuperustan ilman kastelun tarvetta, minkä ansiosta mukulat kasvavat tasaisesti. Elo- ja syyskuussa vallitseva kuiva kausi, jonka aikana maaperä kärsii kosteuden puutteesta, aiheuttaa sen, että mukulat menettävät vettä ennen kuin ne nostetaan ja kypsyvät näin ollen erinomaisesti muodostaen yhtenäisen ja kestävän kuoren, joka yhdistettynä veden vähenemiseen mukulasta edistää perunan säilyvyyttä ja parantaa sen makua.

Maaperä: Perunan viljelyyn suositellaan irtonaista maaperää, jossa ei ole kiviä eikä liikaa orgaanisia aineita. Tuotantoalueiden maaperässä on soraa ja hiekkaa ja sen pH-arvo vaihtelee välillä 5—6,5, mikä on optimaalinen arvo perunanviljelylle. Tämä maaperä tekee mukulan kuoresta sileän ja yhtenäisen, ja perunat saadaan maasta puhtaina (joten niitä ei tarvitse pestä). Maaperän lievästi hapan pH-arvo ehkäisee perunaruveksi kutsuttua tautia (taudin koettelemien perunoiden kuori on rosoinen ja rupinen eivätkä ne ole enää ruman ulkomuotonsa vuoksi myyntikelpoisia).

Viljelytöistä mainittakoon merkittävä lannoittaminen, lannan määrä on noin 25—30 t/ha, ja sen ansiosta näissä erityisoloissa tuotettu peruna on erittäin maukas.

4.7   Valvontaelin: 

Valvontaneuvosto täyttää standardin EN 45011 asetuksen (ETY) N:o 2081/92 10 artiklan mukaisesti.

4.8   Merkintä: Kaikissa suojatun tuotteen pakkauksissa on oltava merkintä, joka täyttää pakkauksen kannesta kolmasosan, ja koostuu nimikkeen tunnuskuviosta ja suojatusta maantieteellisestä nimikkeestä ”Pataca de Galicia”. Kussakin pakkauksessa on oltava sääntelyneuvoston antama tarkastusmerkki, jossa on juokseva numerointi ja nimikkeen tunnuskuvio.

4.9   Kansalliset vaatimukset: 

----

(1)  Euroopan komissio — Maatalouden pääosasto — Maataloustuotteiden laatupolitiikan yksikkö — B-1049 Bryssel.

----

----

Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2005/C 240/07)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

YHTEENVETO

NEUVOSTON ASETUS (ETY) N:o 2081/92

”CLEMENTINE DE CORSE”

EY-numero: FR/00300/2.7.2003

SAN ( ) SMM (X)

Tämä yhteenveto on laadittu ainoastaan tiedotustarkoituksiin. Erityisesti asianomaisen SAN:n tai SMM:n tuottajia kehotetaan yksityiskohtaisten tietojen saamiseksi tutustumaan eritelmän täydelliseen toisintoon, joka on saatavissa tuottajaryhmittymältä, kansallisilta viranomaisilta tai Euroopan komission toimivaltaisista yksiköistä (1).

1.   Jäsenvaltion toimivaltainen viranomainen:

2.   Ryhmittymä:

2.1   Nimi: Association pour la Défense et la Promotion de la Clémentine de Corse (APRODEC)

2.2   Osoite: 

2.3   Kokoonpano: tuottaja/jalostaja (x) muu (x): taimitarhat

3.   Tuotelaji:

Luokka 1.6. Jalostamattomat tai jalostetut hedelmät, vihannekset ja viljakasvit

4.   Eritelmä:

(yhteenveto 4 artiklan 2 kohdan edellytyksistä)

4.1   Nimi: ”Clémentine de Corse”

4.2   Kuvaus: ”Clémentine de Corse” on siemenetön klementiini (Citrus clémentina), jolla on oltava seuraavat ominaisuudet:

Värin on oltava punertavanoranssi; enintään yksi viidesosa pinnasta voi olla vihreää.

Sen on oltava keski- tai pienikokoinen; poikkileikkauksen halkaisija saa olla enintään 46—68 mm.

Mehupitoisuuden on oltava vähintään 42 prosenttia.

Maun on oltava kirpeä.

Hedelmän kypsyys määritellään mehun sokeripitoisuuden (E) ja mehun happamuuden (A) välisenä suhteena (E/A), jossa E ilmaistaan Brix-asteena ja A sitruunahapon määränä 100 grammassa. E/A-suhteen on oltava 8—17 ja happamuuden 0,65—1,4.

Myyntivaiheessa hedelmän kukkavarressa on oltava kiinni yksi tai kaksi lehteä; vaatimus koskee vähintään 30:tä prosenttia hedelmistä.

4.3   Maantieteellinen alue: Korsikan klementiinin tuotantoalue kattaa Välimeressä sijaitsevan Korsikan saaren departementteihin (Haute-Corse ja Corse-du-Sud) kuuluvien tiettyjen kuntien pinta-alan kokonaan tai osittain. Alue kattaa yleisimmin rannikkovyöhykkeet, ja se määritellään korkeutta, kaltevuutta ja etäisyyttä merestä koskevien perusteiden mukaisesti (ks. kohta 4.6).

Kaikki kolme vaihetta eli tuotanto, sadonkorjuu ja pakkaaminen toteutetaan suojatun maantieteellisen merkinnän saaneella alueella.

4.4   Alkuperätodisteet: Hakijaryhmittymä ja sertifiointielin tarkastavat ja valtuuttavat ennakolta jokaisen toimijan. Jäljitettävyys taataan yksilöimällä ensin jokainen hedelmäpuulohko. Tunnistetta täydennetään eri vaiheissa kunnes tuote päätyy loppukuluttajalle.

Jokaisella tilalla on hedelmätarhaluettelo, jossa yksilöidään palstat, joille on istutettu klementiinipuita, sekä hedelmäpuulohkot. Viljelijän toimintaeritelmän avulla voidaan seurata toteutettuja toimenpiteitä viljelijäkohtaisesti ja hedelmäpuulohkoittain. Jokainen poimittujen hedelmien erä nimetään tuottajan ja hedelmäpuulohkon mukaisesti. Tunnusnumeroa käytetään pakkaamoon viennin sekä pakkaamossa sisäänotto- ja ulosvientivaiheessa suoritettavan hyväksynnän, lähettämisen ja kuljetuksen aikana.

Pakatut yksiköt on näin loppukuluttajalle myytäessä yksilöity numerolla, jossa on pakatun erän numero, pakkaamon numero, tilan numero ja sen hedelmäpuulohkon numero, jolta hedelmät on poimittu.

4.5   Tuotantomenetelmä: Korsikan sitrushedelmänviljelijöiden käyttämän tuotantojärjestelmän lähtökohtana on hedelmäpuulohkoihin perustuva viljelynhallinta.

Hedelmäpuulohkoksi kutsutaan klementiinipuuryhmää, joka täyttää seuraavat edellytykset: se koostuu yhdestä lajikkeesta, se on istutettu homogeeniselle alueelle (maaperä, valo, korkeus) ja sitä hoidetaan yhdenmukaisesti ja tilan muista hedelmäpuulohkoista riippumatta (lannoitusta, kastelua, puiden terveyden suojaamista, erilaisia käsittelyjä, leikkaamista, sadonkorjuuta ym. koskevat kaudet ja menetelmät).

Tuottajien yhteisiin kokemuksiin, paikallisista agronomisista tutkimuksista kahdenkymmenen vuoden aikana saatuihin tuloksiin ja verkoston päätöksentekoa helpottavien välineiden kehittelyyn perustuvan osaamisen ansiosta hedelmät ovat tasalaatuisia ja ominaisuuksiltaan erityisluonteisia:

Klementiinipuut leikataan joka vuosi.

Lannoitus- ja kastelutoimia mukautetaan säännöllisesti mitattujen agronomisten ja analyyttisten muuttujien mukaan. Palstoilla on oltava kastelumahdollisuus.

Käsin tapahtuva sadonkorjuu aloitetaan, kun hedelmä on saavuttanut parhaan mahdollisen värin ja kypsyysasteen puussa. Korjuu suoritetaan useita kertoja poimittujen hedelmäerien tasalaatuisuuden varmistamiseksi. Hedelmän mukana poimitaan lehti, joka takaa sen tuoreuden.

Poimittuja hedelmiä ei saa käsitellä kemiallisesti. Värin aktivoimisaineita ei saa käyttää. Pakkausvaiheessa hedelmät vain suojataan luonnonvahalla ja niistä valitaan Clémentine de Corse -laatuvaatimukset täyttävät hedelmät.

Hedelmien lajittelu ja pakkaus tehdään suojatun maantieteellisen merkinnän saaneella tuotantoalueella, jotta voidaan säilyttää hedelmien korkealaatuisuus, taata tuotteiden jäljitettävyys ja helpottaa seurantaa näissä tuotantovaiheissa. Tuottajien yhdessä hyväksymien kokovaatimusten ansiosta hedelmiä voidaan verrata tiettyyn tarkkaan viitekokoon. Suojatun maantieteellisen merkinnän saavat vain hedelmät, jotka kuuluvat kokoluokkiin 1—5. Suojatun maantieteellisen merkinnän lopputarkastus tehdään pakatuille erille.

Hedelmien alkuperä voidaan tunnistaa pakkauksista, jotka myös suojaavat niiden laatua siihen saakka, kunnes ne myydään loppukuluttajille.

4.6   Yhteys maantieteelliseen alkuperään: Klementiinien viljely on nykyisin tärkeä osa Korsikan taloutta, ja sitrushedelmien viljelyllä onkin saarella hyvin pitkät perinteet. Joidenkin lähteiden mukaan viljely on aloitettu heti kristillisen ajanlaskun alussa. Tuolloin hedelmätarhoja oli etupäässä itäisen rannikon vuorenjuuriterasseilla aina Cap Corseen saakka sekä Balagnessa. Saaren vanhoissa sitrushedelmätarhoissa viljeltiin paitsi sukaattisitruunapuita, joiden kaupallinen viljely päättyi poikkeuksellisen tuhoisien luonnonilmiöiden ja niiden seurauksia pahentaneen epäsuotuisan taloudellisen suhdanteen myötä, myös appelsiini-, mandariini ja sitruunapuita, jotka mainitaan useissa lähteissä ja joita on vieläkin siellä täällä muistuttamassa saaren menneisyydestä sitrushedelmien viljelyalueena.

Kun tultiin 1920-luvulle ja Algeriasta löydettiin klementiinipuita, alettiin taimia tuoda ja istuttaa Korsikalle. Jo 1950-luvun lopulla Korsikassa toimintansa aloittaneen Station de Recherche Agronomique de San Giulianon (San Giulianon agronominen tutkimuslaitos) perusteelliset tekniset ja taloudelliset tutkimukset osoittivat, että klementiinipuu tulisi nostaa alueen yleisimmäksi sitrushedelmäpuuksi.

Sitrushedelmänviljelijät ovat istuttaneet vuodesta 1964 lähtien huomattavia määriä klementiinipuita. Nykyisin Korsikan klementiinitarhojen pinta-ala on yhteensä yli 2 000 hehtaaria ja tuotantomäärä keskimäärin 22 000 tonnia.

Korsikan klementiinin maine on nykyisin erittäin laajalle levinnyt, ja klementiinissä kiinni oleva lehti yhdistetään hyvin usein sen alkuperään. Korsikan klementiiniä pidetään ominaisuuksiltaan erityislaatuisena (koko, maku, mehukkuus, väri).

Sen erityiset ominaisuudet ovat paitsi viljelijöiden myös tiettyjen maaperään ja saaren ilmastoon liittyvien erityispiirteiden ansiota ja tulosta siitä, että hedelmät on viljelty saarella:

Suojatun maantieteellisen merkinnän saaneen Korsikan alueen sitrushedelmäviljelyssä käytetty maaperä eroaa Välimeren alueella yleisestä maalaadusta graniitti- ja liuskekiviperäisyytensä ja usein happamamman ja kevyemmän laatunsa osalta. Se muistuttaa enemmän lauhkeilla valtameri-ilmastoalueilla tavattua maalaatua. Puiden perusrungot, joista hedelmät saavat erikoisominaisuutensa, ovat maaperän ansiosta erityislaatuisia.

Meren vaikutus ja vuorten läheisyys tekevät tuotantoalueen ilmastosta erityisen, jolle on tyypillistä leuto lämpötila, runsaat sateet sekä korkea kosteuspitoisuus, jotka osaltaan vaikuttavat väriltään ja maultaan omaperäisen hedelmän syntyyn (kirpeämpi, ei niin makea).

Koska Korsika on saari, sen klementiinitarhat ovat lisäksi suojassa monilta vakavilta virustaudeilta, joita ei saarella esiinny nykyisin lainkaan. Saaren pinnanmuodoista johtuen hedelmätarhat ovat pieniä, mikä helpottaa hedelmätuholaisten hallintaa.

Maantieteellinen alue on kaikista näistä syistä määritelty alueeksi, jolla täyttyvät kyseiset maaperää ja ilmastoa koskevat yhteiset edellytykset sekä eräät sijaintiin liittyvät helposti määritettävät erityisperusteet, jotka ovat:

Korkeus merenpinnasta: tuotantoalueeseen luetaan vain sellaiset alueet, jotka sijaitsevat 2—300 metrin korkeudella merenpinnasta. Alle 2 metrin korkeudessa maaperä on yleensä epäsuotuisaa (suolaista, hydromorfista, turpeista, liian hiekkaista). Yli 300 metrin korkeudessa kaltevuus ja ilmasto ovat epäsuotuisia.

Kaltevuus: kaltevuuden on oltava alle 25 prosenttia.

Etäisyys merestä: etäisyyden on oltava alle 15 km, jotta alue hyötyy merellisistä vaikutuksista.

4.7   Valvontaelin: 

4.8   Merkintä: Valvontaelin hyväksyy suojatun maantieteellisen merkinnän ”Clémentine de Corse” saaneiden hedelmien lähetykseen tarkoitetut erikoispakkaukset ja pakkauksiin liitettävät erityiset merkinnät.

Lainsäädännössä asetettujen kaupallisten vaatimusten mukaisten pakollisten merkintöjen lisäksi pakkauksissa on oltava seuraava maininta: ”Indication Géographique Protégée: Clémentine de Corse” (suojattu maantieteellinen merkintä: Korsikan klementiini).

4.9   Kansalliset vaatimukset: —

----

(1)  Euroopan komissio — Maatalouden pääosasto — Maataloustuotteiden laatupolitiikan yksikkö — B-1049 Bryssel.

----

----

VALTIONTUKI — ALANKOMAAT

Valtiontuki N:o C 15/2005 (ex NN 34/2005)

VAOP:lle mahdollisesti myönnetty sääntöjenvastainen tuki

Kehotus huomautusten esittämiseen EY:n perustamissopimuksen 88 artiklan 2 kohdan mukaisesti

(2005/C 240/08)

(ETA:n kannalta merkityksellinen teksti)

Komissio on ilmoittanut 3.5.2005 päivätyllä, tätä tiivistelmää seuraavilla sivuilla todistusvoimaisella kielellä toistetulla kirjeellä Alankomaille päätöksestään aloittaa EY:n perustamissopimuksen 88 artiklan 2 kohdassa tarkoitettu menettely, joka koskee mainittua toimenpidettä.

Asianomaiset voivat esittää huomautuksensa toimenpiteestä, jota koskevan menettelyn komissio aloittaa, kuukauden kuluessa tämän tiivistelmän ja sitä seuraavan kirjeen julkaisemisesta. Huomautukset on lähetettävä osoitteeseen

Huomautukset toimitetaan Alankomaille. Huomautusten esittäjä voi pyytää kirjallisesti henkilöllisyytensä luottamuksellista käsittelyä. Tämä pyyntö on perusteltava.

TIIVISTELMÄ

TOIMENPITEEN KUVAUS

ARVIOINTI

Neuvoston asetuksen (EY) N:o 659/1999 14 artiklan mukaan sääntöjenvastainen tuki voidaan periä takaisin tuensaajalta.

KIRJEEN TEKSTI

”Met dit schrijven stelt de Commissie Nederland ervan in kennis dat zij, na onderzoek van de door uw autoriteiten verstrekte informatie over de bovengenoemde maatregel, heeft besloten de procedure van artikel 88, lid 2, van het EG-Verdrag in te leiden.

1.   PROCEDURE

2.   BESCHRIJVING

2.1.   De begunstigde

2.2.   De markt

2.3.   De twee maatregelen

3.   BEOORDELING

3.1.   Bestaan van steun

Staatsmiddelen en toerekenbaarheid

Voordeel

Selectiviteit

Gevolgen voor het handelsverkeer tussen lidstaten

3.2.   Verenigbaarheid met het Verdrag

4.   CONCLUSIE

Gelet op de bovenstaande overwegingen verzoekt de Commissie Nederland, in het kader van de procedure van artikel 88, lid 2, van het EG-Verdrag, binnen één maand vanaf de datum van ontvangst van dit schrijven zijn opmerkingen te maken en alle dienstige inlichtingen te verstrekken voor de beoordeling van de steun. De Commissie wil onder andere precieze gegevens ontvangen over de aan de twee leningen in kwestie verbonden voorwaarden en rente. In dit verband verzoekt de Commissie Nederland haar inzichten over de toerekenbaarheid met betrekking tot de BNG-lening en het in hogervermelde twee maatregelen vervatte voordeel te willen meedelen. Voorts wenst zij gegevens te ontvangen over de economische en financiële ontwikkeling van onderneming, inclusief de mogelijke terugbetaling van twee leningen, sedert de toekenning van deze twee steunmaatregelen. Zij verzoekt uw autoriteiten onverwijld een afschrift van dit schrijven aan de potentiële begunstigden van de steunmaatregel te doen toekomen.”

----

(1)PB L 10 van 13.1.2001, blz. 33.

(2)PB C 37 van 3.2.2001, blz. 3.

(3)  Aangezien de maatregelen van 1998 en 2001 dateren, moeten zij worden onderzocht op basis van de in PB C 368 van 23.12.1994, blz. 12 gepubliceerde richtsnoeren voor de eerste maatregel en op basis van de in PB C 288 van 9.10.1999, blz. 2 gepubliceerde richtsnoeren voor de tweede.

----

----

Ilmoitus (1) työntekijöiden oikeuksien valvontaa ja arviointia Valko-Venäjällä koskevasta ajanjaksosta yleisen tullietuusjärjestelmän mukaisten etujen väliaikaiseksi peruuttamiseksi

(2005/C 240/09)

Yleisen tullietuusjärjestelmän soveltamisesta annetun neuvoston asetuksen (EY) N:o 2501/2001 (2) 26 artiklan 1 kohdan b alakohdan mukaisesti yleisen tullietuusjärjestelmän edunsaajamaiden etuudet voidaan peruuttaa, jos kyseessä on ”järjestäytymisoikeuden, kollektiivisen neuvotteluoikeuden tai ammatissa toimimiseen liittyvän syrjimättömyyden periaatteen vakava ja toistuva rikkominen tai lapsityövoiman käyttö, sellaisina kuin ne on määritelty ILO:n asiaa koskevissa yleissopimuksissa”.

Kansainväliseltä riippumattomien ammattiyhdistysten keskusjärjestöltä (ICFTU), Euroopan ammatilliselta yhteisjärjestöltä (EAY) ja Maailman työliitolta (WCL) saatujen tietojen perusteella komissio suoritti tutkimuksen, joka koski väitettyä järjestäytymisoikeuden vakavaa ja toistuvaa rikkomista Valko-Venäjällä, sellaisena kuin se on määritelty ILO:n yleissopimuksissa nro 87 ja 98.

Komissio katsoo, että päätelmät oikeuttavat väliaikaisen peruuttamisen 26 artiklan 1 kohdan b alakohdassa mainittujen syiden vuoksi ja on päättänyt asetuksen (EY) N:o 2501/2001 39 artiklassa tarkoitettua menettelyä noudattaen Valko-Venäjän tilanteen seuraamisesta ja arvioimisesta kuuden kuukauden ajan. Komissio aikoo antaa neuvostolle ehdotuksen asetuksen (EY) N:o 2501/2001 mukaisesti myönnettyjen kauppaetuuksien väliaikaisesta peruuttamisesta, ellei Valko-Venäjä ole ennen ajanjakson loppua sitoutunut toteuttamaan tarvittavia toimenpiteitä työelämän perusperiaatteita ja -oikeuksia koskevassa ILO:n julistuksessa (1998) tarkoitettujen periaatteiden noudattamiseksi kahdeksan kuukauden kuluessa ILO:n tutkimuskomitean kertomuksessa (heinäkuu 2004) olevan kahdentoista suosituksen mukaisesti.

----

(1)  Komission päätös, tehty 17 päivänä elokuuta 2005, työntekijöiden oikeuksien valvonnasta ja arvioinnista Valko-Venäjällä kauppaetuuksien väliaikaiseksi peruuttamiseksi.

(2)EYVL L 346, 31.12.2001, s. 1.

----

----

Ilmoitetun keskittymän vastustamatta jättäminen

(Asia COMP/M.3938 — CRH/Quester)

(2005/C 240/10)

(ETA:n kannalta merkityksellinen teksti)

Komissio päätti 15. syyskuuta 2005 olla vastustamatta edellä mainittua keskittymää ja julistaa, että se soveltuu yhteismarkkinoille. Päätös perustuu neuvoston asetuksen (EY) N:o 139/2004 6 artiklan 1 kohdan b alakohtaan. Päätöksen koko teksti on saatavissa vain englannin kielellä, ja se julkistetaan sen jälkeen, kun siitä on poistettu kaikki sen mahdollisesti sisältämät liikesalaisuudet. Se on saatavissa:

----